ལ། མཚོ་རྫས་དང་སྨོན་ལམ་གནང༌། རི་གོང་མགོན་ཁང་དུ་བསྐང་
གསོ་དང་གཏོར་ཆེན་བརྒྱ་རྩ་བརྒྱད། སྙན་ཤལ་སྤྱན་གཟིགས་སོགས་ཕུལ། སྐུ་དེ་ས་ལ་མ་རེག་
པར་བར་
ར་སྣང་དུ་འདུག གཉེན་སྟོན་སྒྲུབ་ཕུག་དང་སྐྱེར་སྒང་ཕུག་མཇལ། སྡེ་པ་ཨུ་ཞི་ནས་ཀྱིས་
ལྷ་གཤོངས་གཞིས་ཀར་གསོལ་སྟོན་ཞུས། མཇལ་མི་མང༌། ཆོས་འཁོར་ཡང་རྩེའི་གསེར་གོང་
------
527

སི་ཏུ་པཎ་ཆེན་ཆོས་ཀྱི་འབྱུང་གནས་ཀྱི་རྣམ་ཐར།
ཐུབ་ཆེན་དང་། ཀརྨ་རབས་བརྒྱད་སྐུ་སོགས་མཇལ། ཆུ་ཤུལ་དུ་ཆོས་མགོན་མ་ཡུམ་གྱིས་གདན་
དྲངས། མཚུར་ཕུར་ཀརྨ་པ་མཇལ། ཚེས་ལྔར་དབུ་རིར་ཕེབས། གཏོར་ཆེན་བརྒྱ་རྩ་གནང༌།
ཡངས་ཅན་དུ་ཕེབས། ཞྭ་དམར་མཆོག་སྤྲུལ་མཇལ། དམ་ཚིག་པས་གསེར་སྲང་གསུམ་སོགས་
ཕུལ༑ རིག་འཛིན་ཆེན་པོའི་བཀའ་ཤོག་ཕེབས། སྐུ་ཞབས་རྣམས་ལ་ལུང་ཕུལ་བའི་དབུ་ཚུགས།
དེ་ཡང་རྟག་བརྟན་གཟུངས་འདུས་དང་གཏོར་ཆེན་ལུང་ཕུལ། རིག་འཛིན་ཆེན་པོར་ཞབས་
བརྟན་དང་ཞུ་ཡིག་ཕུལ། ཁོ་ཁམ་རྒྱལ་པོར་སྤྲིང་ཡིག་ལེགས་སྦྱར་དུ་བལ་ཡིག་གིས་བྲིས་པའང་
བསྐུར།༑ དྲུང་པའི་བཀའ་འབུམ་ལུང་རྫོགས། བཅུ་གསུམ་ལ་ཀརྨ་པ་ཕེབས། ལྷན་རྒྱས་པར་ཟླ་
གསང་ལེའུ་ལྔ་པ་ནས་ལྗགས་ལུང་ཕུལ། དྲི་མེད་བཤགས་རྒྱུད་དང་། རྗེའི་མི་ཏྲའི་དབང་ཆིངས་
ལུང་ཡང་ཕུལ། དགོངས་གཅིག་སྐོར་སོགས་ཞྭ་དམར་དྲུག་པའི་གསུང་གང་ཐོབ་རྣམས་ཀྱི་ལུང་
ཕུལ༑ གཞུང་ས་ནས་འབྲུམ་པའི་ཉེན་སེལ་གསུངས་པར་དུད་སོལ་གླུད་མདོས་དང་ཁ་འབར་མ་
རྫོངས་པར་མཛད། དམ་ཚིག་པར་བདེ་མཆོག་དབང་བསྐུར་དང་། ཡངས་ཅན་པའི་གྲྭ་ཚང་ལ་
མང་ཇ་དངུལ་ཞོ་དོ་རེའི་ཕྱག་འགྱེད། རྒྱབ་རིའི་རྩེར་གཏོར་ཆེན་འདེགས་པ་སོགས་མཛད།
རྒྱུད་འབུམ་ལུང་གྲུབ། དཀོན་བརྩེགས་ནས་ལུང་ཕུལ། ལྷན་རྒྱས་ལ་ཟླུམ་པོ་བཞི་དབང་། ཕྱག་
བཞི་པ་དང་དུད་སོལ་མའི་རྗེས་གནང་ཕུལ། ལྷན་རྒྱས་ནས་ཞབས་བརྟན་ཕུལ། ཀརྨ་པ་དང་
དཔའ་བོ་ཕྱགས་ཕེབས་སོང་། འབྲུག་ཡོངས་འཛིན་རིན་པོ་ཆེ་ནས་དྲི་བའི་ཡི་གེ་ཕེབས་པར་
བཀའ་ལན་ཕུལ། ཚེས་བརྒྱད་ལ་པདྨ་ཁྱུང་རྫོང་དུ་ཕེབས། བཅད་རྒྱར་བཞུགས། སྲང་སྦུག་ནས་
ལ་དམག་ཟོར་མའི་སྐུ་ཕྱག་བྲིས་མཛད་ནས་གནང་། གནམ་སྟོང་གི་ཐོ་རེངས་དཔལ་རིག་པ་
འཛིན་པ་ཆེན་པོས་ཡེ་ཤེས་པ་གཞུག་ཡོང་བའི་ཐུགས་ཉམས་ཆེས་གསལ། རྗེ་དེ་ཉིད་ནས་
གཤེད་དམར་གྱི་རྒྱུད་ལེའུ་ཉེར་གཉིས་པའི་རྒྱ་དཔེ་རྟ་ཟམ་ནས་གནང་བ་ཕེབས། ཅང་ཀྱ་ཧུ་
ཐོག་ཐུའི་བཀའ་རྒྱ་དང་གུང་མགོན་པོ་སྐྱབས་ཀྱི་ཞུ་ཡིག་མཁན་ནང་བརྒྱུད་དེ་འབྱོར་གཤེད་་་་
དམར་རྒྱུད་ལ་འགྱུར་བཅོས་མཛད། འདི་སྔར་བུ་སྟོན་ཆེན་པོས་བསྒྱུར་གནང་མོད་འགྱུར་སྐྱོན་
ཆེ་བར་འདུག བི་རཱུ་པཀྵ་རྣལ་འབྱོར་དབང་། བྲམ་ཟེའི་རིགས་སུ་འབྱུང་བར་འགྱུར། ཞེས་
དཔལ་བི་རཱུ་པ་ལུང་བསྟན་འདུག་པར་སྤྱན་མི་བཟང་གི་རྣལ་འབྱོར་དུ་བསྒྱུར་བ་སོགས་ཀྱིས་་་
$28

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ། བཀའ་བརྒྱུད་གསེར་ཕྲེང་།
མཚོན་ནོ། །ཆོ་ག་འདི་བི་རཱུ་པ་ཁོ་ན་གཅིག་ཏུ་མཆོག་གོ་ཞེས་སྨྲ་བ་རྣམས་ཀྱིས་མ་གཟིགས་པས་
ནོངས༑ དེ་དང་རིག་པ་ཕུག་རོན་གྱི་གཟུངས་ལ་ཞུས་དགབྱས་པའི་དཔེ་དང་ཆིབས་པ་སོགས་
ཀཿཐོག་པའི་དྲུང་དུ་ཕུལ། ཡམ་རྒྱལ། ཁོ་ཁམ་རཱ་ཛ། ཨུ་པཱ་དྷཱ་ཡ། རབ་སྟོབས། ཀྲྀཥྞ། ཀཱ་ཤི་ནཱ་ཐི་
རྣམས་ལ་སྤྲིང་ཡིག་ལེགས་སྦྱར་བལ་ཡིག་ཏུ་བྲིས་པ་རྟེན་བཅས་དང་། མཆོད་རྟེན་གཉིས་ལ་
མཆོད་ཆས་སྙན་ཤལ་སོགས་འབུལ་རྒྱུ་བསྐུར། ཐ་སྐར་ཅན་གྱི་ཚེས་གཅིག་ལ་གཞུང་སའི་བཀའ་
རྒྱ་དང་ཁམས་སྤྲུལ་ཞུ་ཡིག་འབྱོར། རྨང་ལམ་དུ་ཉི་མ་ཤར་བ། ལྷ་མཚན་བཞི་ལྡན་གྱི་དཀྱིལ་
འཁོརར་གྲུ་བཞི་པ་ཞིག་རྡུལ་ཚོན་གྱིས་བྲིས་པ། རིག་འཛིན་ཆེན་པོ་མཇལ་བ། སྦྱིན་སྲེག་མཛད་
པ༑ རྟ་རྐྱང་བུ་ཞིག་ཆིབས་ནས་རིར་འཛེགས་པ། རི་ལྗོངས་ཉམས་དགར་གུར་དུ་བཞུགས་པ་
སོགས་གཟིགས། ཉི་གྲགས་མཛོད་པས་རྟ་མཛོ་སོགས་དང༌། ཞབས་དྲུང་མཛོད་པས་སྐུ་བཟན་
སོགས་ཕུལ། རྒྱས་པའི་སྦྱིན་སྲེག་བཞི་ཁྲི་བརྒྱད་སྟོང་མཛད། དེ་ནས་བཀའ་བརྒྱད་མར་ཕེབས།
བཅད་རྒྱ་གནང་། ་ འཆི་མེད་མཛོད་བསྒྱུར་བ་དང་བཀའ་བརྒྱུད་གསེར་ཕྲེང་ཐུགས་བརྩམ་
མཛད། སྒར་ཟུར་རི་གྲྭ་ཚང་རྣམས་སུ་མང་ཇ་གཉིས་སྦྲེལ་ཞུས། རྡོ་རྗེ་རྒྱ་མདུད་ཀྱི་བསྙེན་པ་
ཚུགས་པ་དང་གླིང་ཇོ་མས་བཀྲ་ཤིས་རྫས་རྟགས་དང་ཞུ་ཡིག་ཕུལ་བ་འབྱོར། ཀླུ་སྡིངས་མཁན་
པོའི་བཞེད་པ་ལྟར་སྔགས་ཀློག་དང་སྣེ་བརྩེགས་སྔགས་དོན་ཐུགས་བརྩམ་མཛད། རྨང་ལམ་དུ་
མཆོད་རྟེན་ཉེར་བརྒྱད་གསོས་པ། སཱཙྪ་ཉེར་བརྒྱད། མཆོད་རྟེན་ཞིག་ལས་གསེར་ཕྱེ་འཐུལ་
བས་ཐུ་བ་ཁེངས་པ། ཙཱ་རིའི་ངང་རིའི་སྒང་གི་མཆོད་རྟེན་ལ་ཞིག་གསོ་ཤོམ་པ། སྲུས་མང་པོ་
བཞེས་པ་སོགས་གཟིགས་འདུག་པ་ལ་ཉེར་བརྒྱད་ཀྱི་གྲངས་ནི་ཕྱིས་ལོ་གོང་དུ་སྐུ་གཤེགས་པའི་
ཀཱ
ལོ་གྲངས་དང་འགྲིགས་འདུག་གོ །བསམ་སྡིང་ཕྱག་མཛོད་ནས་རྡོ་རྗེ་ཕག་མོའི་སྤྲུལ་སྐུ་གར་
འཁྲུངས་ཞུས་བྱུང་བར་ལན་བཏང༌། ལྷ་ཐོག་གི་སྲས་ཆེ་བ་འདས་པའི་བསྔོ་རྟེན་བྱུང་། རིག་
འཛིན་ཆེན་པོའི་བཀའ་ཤོག་དང་ཞྭ་དམར་པར་མགུལ་སྲུང་ཕེབས། ཁོ་ཁམ་ནས་མཛོད་འགྲེལ་
དང་། ས་མནྟའི་ཡི་གེ་འབྱོར། སྒར་ནས་ཡར་མར་གྱི་ཚེས་བཅུའི་མཆོད་པ་བཅད་པ་སླར་
འཛུགས་པར་ཞུས་པ་བཞིན་གནང་སོང། རྨང་ལམ་དུ་རིག་པ་འཛིན་པས་གཏེར་ནས་བཞེས་
པའི་དུས་འཁོར། གུ་རུ་ཞི་དྲག་སོགས་ཀྱི་སྐུ་པར་མང་པོ་འོད་ཁྱིམ་དང་བཅས་གནང་བ་དང་
529
----------

སི་ཏུ་པ་ཎ་ཆེན་ཆོས་ཀྱི་འབྱུང་གནས་ཀྱི་རྣམ་ཐར།
ཆབ་གཅིག་ཏུ་ཉི་མ་ཤར་བའི་ངོ་མཚར་བཅས་གཟིགས། མདའ་དཔོན་བློ་བཟང་དར་རྒྱས་ཤི་
བའི་བསྔོ་རྟེན་བྱུང་།
ས་སྦྲུལ་གནམ་ལོ་གསར་ཚེས་ཀྱི་དགྱེས་སྟོན་མཛད། སྡེ་པ་ཕུག་པ་བས་མཇལ། ཚེས་བཅུར་
བཅད་རྒྱ་གྲོལ། ནོ་མོ་ཨེམ་ཆེ་དང་སྣང་མཛད་ཀྱིས་ཞབས་བརྟན་ཕུལ། ཀརྨ་པར་བརྟག་གཉིས་
བཤད་པ་ཕུལ། ཉི་ཤུ་ཉིན་ཞྭ་དམར་པ་ཕེབས་བྱུང་བ་དང་ལྷན་རྒྱས་ལ་ཡེ་ཤེས་རྒྱས་པའི་མདོ་
སོགས་མདོ་མང་གི་ལུང་ཕུལ། རིག་འཛིན་ཆེན་པོའི་གསུང་བྲིས། བལ་རྒྱལ་གཉིས་སོགས་ཀྱི་ཡི་
གེ སྤང་རོང་པའི་རྒྱ་དཔེ་རྣམས་འབྱོར། རྗེ་དཔའ་བོར་འཇིགས་བྱེད་གསང་ཁྲིད་ཕུལ། གཞུང་
ས་ནས་ཚེ་སྒྲུབ་དང་བྱད་བཟློག་དགོས་པའི་བཀའ་རྒྱ་བྱུང་བས་ཚེ་སྒྲུབ་དང་སེང་གདོང་མའི་་་་
གཏོར་སྒྲུབ་དང་ཟོར་འཕེན་མཛད། འབྲུག་ཡོངས་འཛིན་ཕེབས་པར། མངོན་མཛོད་ཀྱི་ལྗགས་
བཤད་ཕུལ། ཉེར་བཞི་ནས་བཟུང་བརྒྱད་གྲྭ་རེས་མཎྜལ་བཞི་ཆོག་བཏང་། དཔོན་པོའི་དྲུང་དུ་
དཔལ་བཟང་ཚེ་རྫས་འབུལ་བར་མངགས་པ་གཡའ་མ་ལུང་དུ་འབྱོར་བས་རྟེན་འབྱུང་འགྲིག་་
ཅིང་གཞུང་ས་ནས་སྐུ་ཞབས་ལ་བརྟན་བཞུགས་གནང་འདུག རིག་པ་འཛིན་པ་ནས་བརྟན་
བཞུགས་དང་ཚེ་སྒྲུབ་དག་སྣང་མ། ཚེ་དཔག་སྐུ། སྟན་དཀར་རྣམས་གནང་བ་འབྱོར། བཅུ་
གཉིས་ཉིན་དངུལ་ཆུ་བཙོ་བཀྲུའི་ལས་གྲྭ་ཚུགས། གཡང་ཆོས་རྒྱལ་སྲས་ལ་ཕྱག་ཆེན་ཁྲིད་དང་།
གྲུབ་རྒྱལ་ཚེ་དབང་། རྟ་ནག་ཡང་ཕྱུང་གི་བྱིན་རླབས། ཐང་པེ་བ་བཅས་ལ་བེར་གྱི་རྗེས་གནང་
དང་། གཅོད་ཁྲིད། མགོན་པོའི་ལུང་དང་ཆོས་དྲུག་གི་ཁྲིད་རྣམས་མཛད། ཚེར་ལུང་དྲུང་པ་
ཕེབས༑ ཞྭ་དམར་དང་བཅས་པའི་དབུ་ཞྭ་བསྒྲོན། འབུལ་ཆེན་སྟོབས། ཡོངས་འཛིན་རིན་པོ་
ཆེར་འཇམ་དཀར་དབང་མཛད་ནས། མཛོད་གནས་དྲུག་པར་ཆོས་མཚམས་གནང་། ལེགས་
འབུལ་ཆེར་མཛད་ནས་ཕྱག་ས་ཐེག ཐང་པེ་བར་དགོན་གསོས་ཐེབས་བལ་ཊཾ་བརྒྱ་སོགས་
བསྩལ༑ རིག་འཛིན་ཆེན་པོ་ནས་བཀའ་ཤོག་ཕེབས། དབྱུག་པ་ཅན་མེ་ཏོག་རྗེས། ས་བླ་དང་ས་
འོག་གི་འཇིག་རྟེན་བདུན་བདུན་དང་། ཨངྒ། བངྒ། ཀཱ་ལིངྒ་སོགས་རྒྱ་གར་གྱི་ཡུལ་ཆེན་ལྔ་བཅུ་
རྩ་དྲུག་རྣམས་ཀྱི་མིང་ལྷག་མ་ཅན་གྱིས་བཤད་པའི་གཞུང་ཞེས་པ་ཞིག་བློ་ནས་འདོན་པ་་་
ཉམས་མཚར་དུ་ཡི་གེར་བྲི་བ་མཛད། ས་གའི་ཚེས་བདུན་ལ་ལྷ་གདན་དུ་ཕེབས། འཕྲལ་མགྲོན་
530

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
བཀའ་བརྒྱུད་གསེར་ཕྲེང༌།
དཔལ་ཤག་གནང་། གཡུལ་རྒྱལ་དུ་དཔོན་པོས་མཇལ་ཁ་གནང་། མངའ་རིས་ཁང་གསར་དུ་
གནས་ཚང་སྤོས། ཐང་པེ་བར་རླུང་སེམས་གཉིས་མེད་དང་ཕྱག་ཆེན་གྱི་ཁྲིད་བཏབ། གཞུང་རྩེ་
ཤོད་ནས་ཆིབས་བསུ་བཅས་ཞྭ་དམར་མཆོག་སྤྲུལ་ཕེབས། ལྷན་རྒྱས་ཀྱིས་ཇོ་ཤཱཀ་མཇལ། པཎ་
ཆེན་རིན་པོ་ཆེའི་དྲུང་དུ་ལྷན་རྒྱས་མཇལ་ཕྱག་ལ་ཕེབས། གསེར་ཞོ་ལྔ་བཅུ། དངུལ་སྲང་བརྒྱ་
སོགས་ཕུལ། དངུལ་སྲས་བརྒྱ་སོགས་གནང་། དཔོན་པོར་ཐོན་ཕྱག་ལ་ཕེབས། དངུལ་སྲང་བརྒྱ་
སོགས་གནང་ནས་ཞྭ་དམར་པ་ཕེབས་སོང་། སྐུ་ཞབས་ཉིད་དཔོན་སློབ་ཁ་ཤས་ད་གའ་ལྡན་
ཁང་སར་ཚོགས་ཆེན་དུ་རེ་ཞིག་བཞུགས་ནས། དཔོན་པོ་དབང་ལྕམ་གསུམ་ཆོས་མཛད་བཅས་
ལ་ནཱ་རོ་ཆོས་དྲུག་གི་ཁྲིད་མཛད། མགོན་པོ་བེར་གྱི་དབང་ཆེན་མཛད་སྐབས་དཔོན་པོ་ནས་རྗེ་
ཡི་སྐུ་རྒྱབ་ཏུ་མགོན་པོ་བེར་ཅན་བེང་འཛིན་པ་ཞིག་ཞལ་གཟིགས་འདུག ལྷན་རྒྱས་ཁམས་སུ་
ཕེབས་པའི་དགོངས་པ་ཁྲོལ། ཕག་མོའི་དབང་གནང་། དངུལ་སྲང་བརྒྱ་སོགས་གནང་སྟེ་
མངའ་རི་ཁང་སར་དུ་ཕེབས། སྡེ་དགེའི་སྒར་དུ་ཕེབས་ནས་དཔོན་གཡོག་ཚང་མར་ཚེ་དབང་
དང༌༑ མགོན་པོ་ཕུན་ཚོགས་ཅན་དུ་ཉེན་སེལ་གྱི་རྗེས་གནང་འགའ་རེ་མཛད། དཔོན་པོར་
བཟང་ཇ་སྤོབ་བཅུ་གསུམ་སོགས་ཕུལ། དཔོན་པོ་ནས་དངུལ་སྲས་བརྒྱ། ལྕམ་རྣམས་ནས་
དངུལ་རྟ་རྨིག་སོགས་ཕུལ། ཉེས་རྒྱར་ཆུད་པའི་སྐྱེ་བོ་མང་ཞིག་དཔོན་པོར་ཞུ་འཕྲོད་སོགས་
པས་དབུགས་དབྱུང་མཛད། ཉེར་ལྔར་ཇོ་མཇལ་མཛད་ནས་འབྲི་ཁུང་དུ་ཕྱགས་བཏེགས་ནས་
སྤྲོ་ལུང་དུ་ཕེབས། སྐུ་ཞབས་བགྲེས་པ་ལ་རྔོག་དཀྱིལ་བདུན་དང༌། ཕྱག་བཞི་པའི་བུམ་དབང་
བཅུ་བཞི། དུད་སོལ་མའི་རྗེས་གནང༌། ཚེ་བདག་གི་དབང་ཆེན་རྣམས་གསན། བློས་བསླང་ལ་
འཐོར་ནས་མཛད། ཡང་། ཏྲེ་གཅོད་ཀྱི་དབང་ལུང། ཁྲོ་ཆུའི་དབང་། གཏེར་གཞུང་དང་འབྲི་
ལུགས་འདོན་སྐོར་ལུང་། ཚེ་བདག་གི་ཚེ་དབང་། ཆོས་ཀྱི་གྲགས་པའི་མཛད་ཆོས་སྐོར་གཡུ་ཐོག་
སྙིང་ཐིག་གི་དབང་ལུང་། ཕྱག་བཞི་པའི་རྒྱུད་ཆུང་རྣམས་ཀྱི་ལུང༌། བདེ་མཆོག་ལཱུ་ཡི་པའི་
དབང་། བསམ་གཏན་བུམ་ཆོག་གི་བྱད་ཁྲོལ། ལས་གཤིན་བཀའ་གཏད། སངས་རྒྱས་གླིང་པའི་
འཇམ་ནག་འཇམ་དཀར་དམར་རྣམས་ཀྱི་དབང་ལུང་རྣམས་གསན། བཟང་ཇ་སྤོབ་རབ་མང་
གསེར་དངུལ་སོགས་ཕུལ། ཕར་ལ་བུ་ལུགས་དུས་འཁོར་གྱི་དབང་། སློབ་དཔོན་བདག་པོ་ཆེན་
531

སི་ཏུ་པཎ་ཆེན་ཆོས་ཀྱི་འབྱུང་གནས་ཀྱི་རྣམ་ཐར།
པོ་དང་བཅས་པའི་དབང་དང་། སྤྱན་སྔའི་དུས་འཁོར་སྐོར་གྱི་ལུང༌། རིན་འབྱུང་ནས་ཐུགས་
འདོད་ཀྱི་དབང་དང་རྗེས་གནང་རབ་མང་། ཆོས་གླིང་རྩ་གསུམ་དྲིལ་སྒྲུབ་ཀྱི་དབང་ལུང་
རྣམས་མཛད། བྱད་ཁྲོལ་རིལ་བུ་དང་། ཡང་བཟློག་སྐོར་གྱི་དཔེ་ཆ། རྫབ་ཕོར། འཕེལ་གདུང་
རབ་མང་དང་དངོས་ཆས་མང་པོ་གནང་། ལྷ་སར་ཕེབས་པ་དང་དུས་མཉམ་ཞྭ་དམར་པ་
ཕེབས༑ འབྲས་སྤུངས་སུ་གོང་ས་སྐུ་ཞབས་རིན་པོ་ཆེར་ཐོན་ཕྱག་ཞུས། སྔགས་ཁང་དུ་རྡོ་རྗེ་
འཇིགས་མཛད་ཀྱི་སྐུ་མཇལ། སྡེ་པ་ཕུག་པ་བ་སོགས་སྐུ་རྫོངས་ཕུལ་མཁན་ཤིན་ཏུ་མང་། གནས་
ནང་དུ་ཕེབས། ལྷན་རྒྱས་ལ་གསོལ་སྟོན་དང་ཞབས་བརྟན་རྒྱས་པ་ཕུལ། མཚུར་ཕུར་ཕེབས།
སྒར་ནས་ལྷན་རྒྱས་ལ་གསོལ་སྟོན་དང་ཞབས་བརྟན་གནང༌། སྲུང་བྱ་ཁང་ནས་ཀྱང་དེ་བཞིན་
གསོལ་སྟོན་དང་སྐུ་རྫོངས་རྒྱས་པ་བསྩལ། དཔོན་མགོན་པོ་ཕྱག་མཛོད་དུ་བསྐོ་གདམས་མཛད།
མཆོག་སྤྲུལ་རིན་པོ་ཆེའི་ཡབ་ཡུམ་ནས་སྐུ་རྫོངས་ཕུལ། ཕར་ཐོན་ཕྱག་རྟེན་གཟབས་པར་ཕུལ།
ལྷན་རྒྱས་སུ་ལུང་འཕྲོ་ཏིང་རྒྱལ་གྱི་འཛུམ་པ་ལུང་བསྟན་པའི་ལེའུ་ལ་བཞག ཀརྨ་པའི་མདུན་
ནས་ཆོས་འབྲེལ་ཐོག་མ་སྒྲོལ་དཀར་རྗེས་གནང་ཞུས།.ལྷ་ཆེན་ལ་མཆོད་འབུལ་སྨོན་ལམ་མཛད།
ལྷན་རྒྱས་ཡངས་ཅན་དུ་ཕེབས། ཡངས་ཅན་བས་ཞབས་བརྟན་ཕུལ། མཆོད་མཇལ་མཛད་དེ་
ཁམས་སུ་གདན་བཏེག རྗེ་ཉིད་ལྷ་སར་ཕེབས། པོ་ར་བ་སོགས་ཀྱིས་སྐུ་རྫོངས་ཕུལ། ཁྲུམས་ཟླའི་
ཚེས་གཅིག་ལ་སྟག་རྩེར་དཔོན་པོ་མཇལ་ཐོན་ཕྱག་རྟེན་མཚོན་པ་ཕུལ། གསོལ་སྟོན་དང་སྐུ་
རྫོངས་དངུལ་རྡོ་ཚད་དྲུག མཛོད་གོས་ཡུག་ཆེན་དྲུག སྣམ་བུ་བཅོ་བརྒྱད། སྣ་ཚོགས་ལྟང་
བརྒྱད༑ སྤོས་ལྟང་གཉིས་དང་། ལྕམ་རྣམས་ནས་དབུ་ཞྭ། ན་བཟའ་ཆ་གསུམ་སོགས་དང༌། སྐུ་
འཁོར་སོ་སོ་ནས་ཀྱང་རྫོངས་འབུལ་རྒྱ་ཆེར་ཞུས། དཔོན་རྗེ་ཐམས་ཅད་ལ་དར་སྤྲོད་ལེན་
མཛད། བསམ་འགྲུབ་གླིང་པ་སོགས་ཕེབ་སྐྱེལ་བ་ཉི་ཤུ་སྐོར་དང་ཐབ་སྐྱེལ་བཅས་ཕྱགས་
བཏེག དབུས་སྨྱོན་གྱིས་ཞལ་ཕྱེས་པའི་དུར་ཁྲོད་ཀླུ་མོ་རྒྱལ་དུ་གཅོད་ཐུན་མཛད། ཚེས་བཅུར་
གཡག་རོང་བའི་བཀས། སྟག་ལུང་དུ་གདན་དྲངས། མཆོད་ཁང་ཆེན་མོ་སོགས་རྟེན་མཆོད་
ཐམས་ཅད་ཞིབ་པར་མཇལ་ནས་མཆོད་འབུལ་མང་འགྱེད་ཞུས། ཐང་པའི་འཇག་སྤྱ